
Parlamentul  României

Camera  Deputaţilor

Comisia pentru industrii si servicii
Bucureşti, 11.04.2011                      Nr.23/82/2011


AVIZ

asupra proiectului de Lege privind aprobarea Ordonanţei Guvernului privind stabilirea unor măsuri pentru punerea în aplicare a Regulamentului (CE) nr.1005/2009 al Parlamentului European şi al Consiliului din 16 septembrie 2009 privind substanţele care diminuează stratul de ozon şi de abrogare a Ordonanţei Guvernului nr.89/1999 privind regimul comercial şi introducerea unor restricţii la utilizarea hidrocarburilor halogenate care distrug stratul de ozon



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege privind aprobarea Ordonanţei Guvernului privind stabilirea unor măsuri pentru punerea în aplicare a Regulamentului (CE) nr.1005/2009 al Parlamentului European şi al Consiliului din 16 septembrie 2009 privind substanţele care diminuează stratul de ozon şi de abrogare a Ordonanţei Guvernului nr.89/1999 privind regimul comercial şi introducerea unor restricţii la utilizarea hidrocarburilor halogenate care distrug stratul de ozon, transmis cu adresa nr.P.L.x148 din 28 martie 2011, înregistrată sub nr.23/82 din 29 martie 2011.



Proiectul de lege are ca obiect de reglementare prevederea cadrului necesar pentru aplicarea Regulamentului (CE) nr.1005/2009 al Parlamentului European şi al Consiliului din 16 septembrie 2009 privind substanţele care diminuează stratul de ozon,  cu stabilirea autorităţilor competente şi a sancţiunilor aplicabile pentru nerespectarea acestuia. 


Proiectul de lege a fost adoptat de Senat în şedinţa din 23 martie 2011.



Consiliul Legislativ a avizat favorabil propunerea legislativă cu avizul nr.100/27.01.2011.



Membrii comisiei au dezbătut proiectul de lege în şedinţa din 5 aprilie 2011. 

În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma adoptată de Senat.

 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

